b'\n_START_ARTICLE_\nTerase ri\xc5\xbeinih polja u Banaue\n_START_PARAGRAPH_\nTerase ri\xc5\xbeinih polja u Banaue su vrlo va\xc5\xbena znamenitost Filipina._NEWLINE_Smje\xc5\xa1tene su u brdovitoj pokrajini, na oko 1.500 m nadmorske visine, a pokrivaju oko 1 milijun ha brdskih obronaka. Gradnju terasa su zapo\xc4\x8deli pripadnici naroda Batad, stanovnici ovog podru\xc4\x8dja, jo\xc5\xa1 prije 2000 godina. Za\xc4\x8du\xc4\x91uju\xc4\x87e je, da su terase ra\xc4\x91ene i na bre\xc5\xbeuljcima \xc4\x8dini obronci imaju nagib i do 70%. Postoje i terase koje su duge samo 2 metra. Bontoc, drugi stanovnici regije, nastavljaju gradnju terasa i danas tako, da zemlju u\xc4\x8dvr\xc5\xa1\xc4\x87uju kamenjem. Ove terase smatraju se najstarijom gra\xc4\x91evinom na Filipinima._NEWLINE_Doma\xc4\x87e stanovni\xc5\xa1tvo i danas na terasama uzgaja ri\xc5\xbeu i povr\xc4\x87e, iako sve vi\xc5\xa1e mladih ljudi napu\xc5\xa1ta poljoprivredu i okre\xc4\x87e se lukrativnijim zanimanjima u turizmu, koji se ovdje razvio upravo zahvaljuju\xc4\x87i terasama. To dovodi do polaganog propadanja stepenastih terasa, jer one zahtijevaju neprekidno odr\xc5\xbeavanje i popravljanje._NEWLINE_Terase su uvr\xc5\xa1tene na UNESCOv Popis mjesta Svjetske ba\xc5\xa1tine.'